
Cod y Modiwl:  ECAD5014C

Teitl yr Aseiniad: 
Dylunio a chynnal astudiaeth ymchwil ar raddfa fach, a gwerthuso’n feirniadol yr offer a ddewiswyd, ac effaith eich canfyddiadau ar eich arfer proffesiynol. 

Enw myfyriwr: Emma Henshaw
Rhif myfyriwr: 2305203

BA Addysg Gynradd (SAC)
Cydnabyddiaeth AI (Deallusrwydd Artiffisial)

Rwy’n cydnabod y defnydd o ChatGPT (https://chatgpt.com/) ar 3/4/2025 i ymchwilio. Defnyddiais yr anogwr(wyr):
1. Ymchwiliwch gwybodaeth i’r aseiniad. 
Rwy’n cadarnhau nad ydw i wedi cyflwyno unrhyw destun deallusrwydd artiffisial cynhyrchiol fel fy ngwaith fy hun.
Rwy’n cadarnhau bod gennyf gopïau o’m drafftiau, fy nodiadau, ac unrhyw adnoddau eraill y defnyddiais cyn ac ar ôl defnyddio offer deallusrwydd artiffisial y gellir eu gofyn i mi eu darparu fel tystiolaeth.




	Targedau o’r adborth modiwl diwethaf
	Sut ydych wedi gweithio ar hwn?
	Mae enghraifft ar gael yn...


	Darllen mwy o lyfrau ac erthyglau academaidd er mwyn gwella ansawdd y ffynonellau ac i ddatblygu gwybodaeth a dealltwriaeth ehangach o’r meysydd dan sylw.

	Wedi cael llyfrau o’r llyfrgell i ddefnyddio am yr aseiniad ac wedi dewis erthyglau academaidd trwy ddefnyddio Google Scholar. 
	Y defnydd o lenyddiaeth trwy gydol yr aseiniad ac mae tystiolaeth o hyn yn y rhestr gyfeiriadau. 

	Rhaid mabwysiadu arddull academaidd wrth ysgrifennu. Defnyddia ‘Can Canllaw’.

	Wedi edrych dros ‘Can Canllaw’.
	Trwy gydol yr aseiniad.

	Parhau i ddatblygu dy sgiliau synthesis a dadansoddi drwy gymharu a chyferbynnu’r prif ddadleuon sy’n codi ar draws sawl ffynhonnell.

	Wedi cyferbynnu a chymharu’r prif ddadleuon yn yr aseiniad yma. 
	Yn yr adolygiad llenyddiaeth.






Cwestiwn Ymchwil- “Beth yw barn athrawon a disgyblion blwyddyn 5 a 6 ar gardiau allanfa fel ffordd o asesu?”

Cyflwyniad 
Pwrpas yr aseiniad hwn yw casglu gwybodaeth am fy nghwestiwn ymchwil sef ‘Beth yw barn athrawon a disgyblion blwyddyn 5 a 6 ar gardiau allanfa fel ffordd o asesu?’ Dewisais i’r cwestiwn ymchwil yma oherwydd ar fy mhrofiad PAP dau, defnyddiais i gardiau allanfa yn nosbarth blwyddyn pump a chwech er mwyn asesu a chael adborth o’r disgyblion am fy ngwersi. Mae cardiau allanfa yn dasg ymateb fyr mae athrawon yn rhoi i ddisgyblion ar ddiwedd gweithgaredd. (Fowler et al, 2023). Roeddwn i’n chwilfrydig i wybod beth oedd y disgyblion a’r athrawes dosbarth yn meddwl am y ffordd yma o asesu. 

Mae asesu ar gyfer dysgu mor bwysig yn y cwricwlwm i Gymru i wella sgiliau dysgwyr ar draws pob pwnc. Yn ôl yr Assessment Reform Group, 2002, ystyr asesu ar gyfer dysgu yw chwilio a diffinio tystiolaeth sydd wedi cael ei defnyddio gan ddysgwyr a’i addysgwyr i benderfynu ble mae’r dysgwyr o ran dysgu a gallu nhw, ble mae angen iddyn nhw fod a sut orau i gael nhw i ble maen nhw fod. (Llywodraeth Cymru, 2013)

Mae’n flaenoriaeth genedlaethol bwysig i godi’r safonau dysgu sy’n cael eu cyflawni drwy addysg. (Black a Wiliam, 1998) Felly, nodwedd yr ymchwil yma yw archwilio canfyddiadau dysgwyr a staff o’i syniadau ar gardiau allanfa. Bydd yr ymchwil yma hefyd yn rhoi’r cyfle i mi ehangu fy nealltwriaeth a sgiliau ymchwil er mwyn gallu gwella fy arfer proffesiynol.                                                                          

Adolygiad Llenyddiaeth 
Yn ôl Paul Black, mae adborth yn golygu rhywbeth sy’n gallu cael ei defnyddio i addasu’r dysgu ac addysgu ac mae’n troi mewn i asesu ffurfiannol pan mae’r dystiolaeth yn cael ei ddefnyddio i addasu’r gwaith i gwrdd ag anghenion dysgu penodol. (Black, 2007)
Fodd bynnag, mae llawer o ymdrech yn mynd mewn i roi adborth ond dim llawer o ymdrech yn cael ei wneud i archwilio’r effeithiolrwydd o adborth. (Price et al. 2010)
Roedd Paul Black a Dylan Wiliam yn credu’n gryf yn y syniad o asesu’n ffurfiannol oherwydd bod hyn yn rhoi’r cyfle i ddisgyblion gwella ei dysgu, ond credwyd y ddau fod asesu ffurfiannol dim ond yn gweithio os mae’r canlyniadau yn cael ei defnyddio gan yr athro i addasu dysgu ac addysgu. (Black a Wiliam, 2005) Bydda’r ddau ddamcaniaethwr yma yn cefnogi’r syniad o gardiau allanfa, oherwydd mae’n ffordd o asesu’n ffurfiannol, ond fel mae’n dweud, mae’n rhaid i’r athro dosbarth defnyddio’r adborth i newid gwersi yn y dyfodol er mwyn helpu’r disgyblion gwneud cynnydd yn ei addysg.
Credwyd John Hattie dylai athrawon cael adborth o’r plant yn ystod gwersi, ac nid dim ond ar ddiwedd y wers. Mae Hattie yn esbonio bod dysgu ac addysgu gweladwy yn digwydd pan mae adborth yn cael ei rhoi a phan fydd athrawon a disgyblion gweithredol yn cymryd rhan yn y weithred o ddysgu. Felly, mae Hattie yn awgrymu bod rhaid i ddisgyblion ac athrawon bod yn bresennol a gweithio gyda'i gilydd er mwyn cyflawni. Mae hyn yn awgrymu bod Hattie dim yn cytuno gyda’r defnydd o gardiau allanfa. (Hattie, 2012, t.18)
Roedd Benjamin Bloom, cyfeirnodwyd yn (Eisner, 2000) wedi datblygu’r theori o dacsonomeg wybyddol lle creodd hierarchaeth o chwech lefel gymhleth i roi trefn ar y broses wybyddol ac wrth edrych ar y lefelau gwahanol bydda gardiau allanfa yn uwch ar yr hierarchaeth. Mae’n cymryd sgiliau cofio, deall, cymhwyso a sgiliau dadansoddiad y disgyblion i adfyfyrio ar y wers a llenwi’r garden. Mae hyn yn awgrymu efallai bod cardiau allanfa yn dasg rhy drwm i ddisgyblion cwblhau ar ddiwedd gwersi, yn enwedig os maen nhw’n cael ei defnyddio yn aml. 
Ar y llaw arall, mae damcaniaethwr o’r enw Carl Rogers cyfeirnodwyd yn (Harrington et al, 2025) wedi creu’r theori o amgylcheddau creadigol sy’n golygu bod rhaid i blant teimlo’n ddiogel i wneud camgymeriadau yn y dosbarth. Ei syniad oedd bod plant yn cael eu hamgylchynu gan ddiogelwch seicolegol a rhyddid seicolegol a siarad yn agored ac yn gallu rhannu pethau gyda’r athro yn gyfrinachol, fel gyda chardiau allanfa. Mae cardiau allanfa yn hefyd caniatáu athrawon i ddechrau deialog gyda disgyblion ac yn helpu athrawon deall sut i addysgu gwersi yn y dyfodol sydd eto yn creu amgylchedd diogel. (Patka et al, 2016)
Credodd Lev Vygotsky, cyfeirnodwyd yn (Barnett, 2019) bod plant yn cael eu dylanwadu'n hawdd gan oedolion a phlant doethach ac maent yn ennill gwybodaeth a meddwl cymhleth o'u rhyngweithiadau cymdeithasol â nhw. Felly, efallai bod plant yn ysgrifennu beth maen nhw'n meddwl bod oedolion a’i chyfoedion o'u cwmpas eisiau iddynt er mwyn creu argraff. Efallai bod plant yn ffocysu gormod ar gael yr ateb ‘cywir’ yn lle ysgrifennu eu hadborth o’r wers.

Methodoleg 
Fy samplau am yr holiaduron oedd disgyblion dosbarth blwyddyn pump a chwech, roedd dau ar bymtheg o ddisgyblion yn y dosbarth. Fy sampl am y cyfweliad oedd yr athrawes dosbarth blwyddyn pump a chwech. Dewisais i’r samplau yma oherwydd gwnes i drio cardiau allanfa ar fy mhrofiad PAP dau gyda’r dosbarth yma.
Fy nata meintiol oedd yr holiadur, achos mae’n golygu data sy’n seiliedig ar rifau neu yn ddata cyfrifol a mesuradwy. Mae holiaduron yn cynnwys ystadegau ac yn gallu cael ei throi mewn i raffiau neu siartiau bar sy’n rhoi’r elfen gyfrifol i fi. Mae data meintiol fel holiaduron yn caniatáu i ymchwilwyr gasglu data gan ystod o wahanol fathau o gwestiynau, fel agored, caeedig, graddedig ac amlddewis. (Bartram, 2019) 
Mae data ansoddol yn wahanol i hyn, oherwydd mae’n fwy seiliedig ar ddehongliad pobl, neu’n cynnwys barn. Mae hyn yn gwneud i’r ymchwil bod yn fwy disgrifiadol ac yn canolbwyntio mwy ar iaith, felly fy nata ansoddol ydy’r cyfweliad achos dydy’r data hyn dim yn ystadegol, mae’n ffordd o gael adborth trwy sgwrs. Mae cyfweliadau ansoddol yn caniatáu lefel uchel o gofnodi gwybodaeth fanwl trwy creu amgylchedd agored. (Flick et al, 2004.)
Mae ymchwil meintiol yn effeithiol wrth gyrraedd y nodweddion strwythurol, mae'n fwy strwythuredig, tra bod ymchwil ansoddol yn cael ei ddefnyddio ar gyfer cyfweliadau lled-strwythuredig ac anstrwythuredig fel arsylwadau cyfranogwyr a thechnegau sgwrsio. (Bryman, 2017)
Cyn dechrau’r ymchwil yma, roedd rhaid gwneud yn siŵr bod fy nghyfranogwyr yn ddiogel, felly defnyddiais i lawer o ddulliau er mwyn gwarchod pawb oedd yn cymryd rhan. Gwnes i hwn trwy lenwi ffurflen foeseg cyn mynd mas i’r ysgol am fy ymchwil. Rydych yn gallu gweld y ffurflen foeseg ar fy nogfen atodiadau o dan ‘Atodiad 1’. Pwrpas y ffurflen foeseg oedd amddiffyn hawliau a lles fy nghyfranogwyr, i gael eu caniatâd, gwneud yn siŵr bod fy ymchwil yn foesegol, sicrhau cyfrinachedd ac i wneud yn siŵr bod y wybodaeth roeddwn yn casglu yn onest.
Wrth ddilyn canllawiau moesegol am addysg (BERA, 2024) roedd enwau’r plant yn anhysbys ar yr holiaduron. Hefyd, i gadw’r disgyblion yn ddiogel, roedd rhaid i mi gael pennaeth yr ysgol i lenwi ffurflen caniatâd o ran y plant, gallwch weld y ffurflen yma ar y ddogfen atodiadau o dan ‘Atodiad 2’. Y rheswm am gael caniatâd o’r pennaeth am y disgyblion yw achos bod y plant o dan ddeunaw oed, felly dydyn nhw ddim yn gallu rhoi caniatâd i mi am yr ymchwil ei hun. Er dydyn nhw ddim yn gallu rhoi caniatâd, maen nhw’n gallu rhoi cydsyniad i gymryd rhan. 
Mae dilyn canllawiau llym yn bwysig iawn i ymchwilwyr achos mae’n ddigon haws i gydnabod pobl a digwyddiadau o fewn sefyllfaoedd lleol, felly mae angen cymryd gofal arbennig ar gyfer casglu data a rhannu canlyniadau. (Koshy, 2010, t.81) 
Er mwyn gwneud yn siŵr roedd yr athrawes dosbarth yn gyfforddus i mi ddefnyddio atebion hi am yr ymchwil, roedd rhaid iddi hi lenwi ffurflen caniatâd hefyd. Gallwch weld ffurflen yr athrawes dosbarth yn ddogfen atodiadau o dan ‘Atodiad 3’. 
Roedd yr holiadur yn fyr, roedd e’n cynnwys wyth cwestiwn oherwydd doeddwn i ddim eisiau’r disgyblion diflasu o’r cwestiynau. Roedd yr holiadur yn Gymraeg a Saesneg fel bod pawb yn gallu deall. Roeddwn wedi cadw’r ffordd yma o gasglu gwybodaeth mor syml â phosib. Holiaduron yw un o’r dulliau ymchwil mwyaf poblogaidd oherwydd bod nhw mor gyfleus. (Leong ac Austin, 2006) Roedd yr holiadur wedi cymryd tua deg munud i gwblhau ac roedd neges ar ddechrau’r holiadur i atgoffa’r disgyblion am eu hawliau am yr ymchwil yma a’r ffaith bod popeth yn anhysbys ac maen nhw’n gallu tynnu mas ar unrhyw adeg. 
Roeddwn wedi defnyddio ffurf o gwestiynau gwahanol trwy gydol yr holiadur, felly roedd rhai yn gwestiynau ble roedd rhaid i’r disgyblion dewis ateb, roedd rhai yn gofyn i’r disgyblion ysgrifennu barn nhw yn y bocs ac roedd rhai yn cael ei ateb trwy ddewis sgôr o isel i uchel. Mae’r newidiad mewn gwahanol ffordd o ateb yn cadw’r cyfranogwyr i ymgysylltu gyda’r ymchwil.
O ran y cyfweliad gyda’r athrawes roedd llawer o bwyntiau diddorol, felly edrychwch ar ‘Atodiad 5’ am y rhan yma. Gwelais i bethau negyddol o ran defnyddio cyfweliad, yn gyntaf doedd dim amser gyda’r athrawes gwneud y cyfweliad, felly atebodd hi fy nghwestiynau ar e-bost. Roedd hyn yn meddwl doeddwn i ddim yn gallu cwestiynu hi neu ofyn iddi hi ymestyn ei syniadau. Felly, roedd hyn yn anfantais fawr, ond rwyf dal wedi cael atebion da wrthi hi i ddefnyddio am yr ymchwil yma. Hefyd, mae cyfweliadau yn rhoi’r cyfle i gael barnau onest, felly roedd hyn yn effeithiol iawn.
Mae Jennifer Mason yn meddwl bod ymchwil ansoddol yn bwysig iawn a bod e’n gallu bod yn gwobrwyo os rydym yn defnyddio’r ffordd yma o gasglu gwybodaeth yn iawn, ond, mae’n awgrymu bod yna heriau sy’n dod gydag ymchwil ansoddol a bod angen ymgysylltiad gweithredol iawn gan ei ymarferwyr a llawer o ymdrech er mwyn iddo fod yn ddefnyddiol. Mae Mason yn esbonio bod gan ymchwil gymhwysol botensial enfawr. (Mason, 2002, t.1) Rwy’n deall ble mae Mason yn dod o gyda’i phwynt oherwydd, roeddwn wedi gweld hi’n anodd trio cynllunio cwestiynau addas i’r athrawes dosbarth am yr ymchwil yma. 

Canlyniadau a thrafodaeth 
Cefais i lawer o adborth defnyddiol o fy nata meintiol ac ansoddol. I ddechrau, byddaf yn siarad am rai o’r canlyniadau o’r data meintiol sef holiadur y dysgwyr, felly edrychwch ar ddogfen atodiadau o dan ‘Atodiad 7’ am ymatebion y plant i’r holiadur. 
Am y cwestiwn cyntaf o’r holiadur, gofynnais y plant beth oedden nhw’n meddwl am gardiau allanfa a’r canlyniadau oedd; 41% yn meddwl bod nhw’n dda, 35% o’r disgyblion dim yn hoffi nhw a 24% dim yn siŵr. Felly, mae hyn yn gadarnhaol achos mae’r mwyafrif o ddisgyblion yn y dosbarth yn hoffi cardiau allanfa, ond roedd llawer mwy o blant na beth roeddwn i’n disgwyl dim yn hoffi cardiau allanfa fel ffordd o asesu, felly roedd hyn yn ddiddorol. 
Nesaf, gofynnais y plant os maen nhw’n hoffi rhoi adborth ar ddiwedd ei gwersi, dwedodd 41% bod nhw yn hoffi rhoi adborth ar ddiwedd ei gwersi, 35% bod nhw ddim, a 24% bod nhw dim yn siŵr. Felly, eto’r un niferoedd â chwestiwn un. Er bod rhan fwyaf o’r disgyblion yn hoffi rhoi adborth ar ddiwedd y wers, mae llawer iawn dim yn ac mae hyn yn cysylltu gyda gwaith John Hattie, fel rwyf wedi sôn am yn yr adolygiad llenyddiaeth, roedd Hattie yn credu dylai plant rhoi adborth trwy’r amser yn ystod ei gwersi ac nid dim ond ar ddiwedd y wers fel bod plant yn gallu elwa o gymorth ar y pryd a dim pan mae’n rhy hwyr. (Hattie, 2012, t.18)
Gofynnais i’r plant pa mor wir ydy’r adborth maen nhw’n rhoi ar ei chardiau allanfa a’r tro hyn roedd rhaid iddyn nhw sgorio rhwng un i bump, roedd rhif un yn golygu dim yn wir o gwbl a rhif pump oedd gwir iawn. Wrth edrych ar y canlyniadau, rhif tri oedd y mwyaf poblogaidd gyda chwech o ddisgyblion wedi dewis, felly mae hyn yn meddwl roedd mwyafrif o’r disgyblion yn rhoi adborth mwy na hanner gwir. Wedyn, roedd tri o blant wedi dewis lefel pedwar, tri arall wedi dewis lefel un a neb wedi dewis lefel dau. Felly, mae hyn yn dangos roedd mwyafrif o’r disgyblion yn rhoi adborth eithaf gwir ar y cardiau allanfa ond dim yn hollol wir. Mae hyn yn gallu cysylltu gyda beth roeddwn wedi nodi gan Vygotsky cyfeirnodwyd yn (Barnett, 2019) yn yr adolygiad llenyddiaeth, bod rhai plant yn teimlo straen i ddweud beth maen nhw’n meddwl tyle nhw dweud er mwyn plesio athrawon ac nid yn ateb onest ei hun. 
Nesaf, roeddwn wedi gofyn y plant am eu hoff beth am gardiau allanfa a ches i atebion diddorol a hollol wahanol o bob disgybl. Dwedodd un plentyn “I hated them” sy’n farn gref iawn ond yn ddigon teg achos i rai plant mae cardiau allanfa yn llawer o waith ychwanegol a dydyn nhw ddim mynd i fod yn addas i bawb. Ar y llaw arall, dwedodd plentyn gwahanol fod nhw’n hoffi cardiau allanfa achos dim ond yr athrawes sy’n gweld eu hadborth. Rwy’n hoffi’r ymateb yma achos dyna un peth rwy’n gweld yn dda gyda chardiau allanfa yw bod yr adborth dim ond rhyngof i a’r plentyn a bod y plant yn gallu mynegi ei hunain achos mae’n gyfrinachol a does dim angen i weddill y dosbarth gwybod os mae disgybl yn cael trafferth. Mae hyn yn cysylltu nôl gyda gwaith Carl Rogers o’r adolygiad llenyddiaeth, achos roedd e’n credu ynddo creu amgylchedd positif i blant ble maen nhw’n teimlo’n ddiogel i rannu meddyliau nhw heb deimlo fel bod nhw’n cael ei farnu. Cyfeirnodwyd yn (Harrington et al, 2025).
Am gwestiwn chwech, gofynnais i’r plant os roedden nhw’n meddwl bod cardiau allanfa yn ffordd effeithiol i’r athrawes dosbarth cael dealltwriaeth o sut mae’r plant yn teimlo am y gwersi ac roedd deuddeg o ddisgyblion wedi dweud bod nhw yn ffordd dda i’r athrawes deall nhw, dau wedi dweud bod nhw ddim yn ffordd effeithiol a tri wedi dweud bod nhw ddim yn siŵr. Felly, roedd mwyafrif o’r disgyblion wedi gweld nhw yn effeithiol. 
Byddaf nawr yn symud ymlaen i drafod atebion y data ansoddol sef cyfweliad gyda’r athrawes dosbarth. Er mwyn gallu pigo mas y wybodaeth yn haws, rwyf wedi teipio trawsgrifiad o’r cyfweliad ar y ddogfen atodiadau ac yna codio fe i ddangos yr agweddau cadarnhaol, agweddau negyddol ac unrhyw agweddau gwelais i yn ddiddorol, felly gallwch edrych ar y ddogfen atodiadau o dan ‘Atodiad 5’ er mwyn gweld hyn.
Gofynnais i’r athrawes dosbarth beth oedd ei farn am gardiau allanfa ac er nad ydy hi wedi defnyddio nhw o flaen, mae hi wedi gweld fi yn defnyddio nhw yn y dosbarth, felly dwedodd hi maen nhw’n gallu bod yn ddefnyddiol ond mae angen bod yn barod i wahaniaethu nhw. Rwy’n cytuno gyda hyn achos dydyn nhw ddim yn addas i bawb felly mae’n rhaid ystyried hyn cyn defnyddio nhw. 
Wedyn, gofynnais i ba mor effeithiol ydy hi’n credu mai cardiau allanfa o ran rhoi adborth a dwedodd hi fod nhw’n gallu bod yn werthfawr os maen nhw’n cael ei defnyddio yn iawn ond mae’n rhaid esbonio sut i ddefnyddio nhw yn glir a gwneud yn siŵr bod nhw ddim yn ail nodi amcan y wers. Mae hyn eto yn cysylltu nôl i syniad Vygotsky am blant yn ysgrifennu beth maen nhw’n meddwl mae athrawon eisiau clywed ac nid beth maen nhw’n teimlo. 
Nesaf, gofynnais beth oedd hi’n meddwl yw’r manteision ac anfanteision am gardiau allanfa, dwedodd hi’r fantais yw bod ni’n gallu cael gwybodaeth unigolion am y dasg a gweld unrhyw anawsterau yn hawdd. Yr anfanteision ydy mae’n cymryd amser i lenwi, plant gwan yn gweld hi’n anodd mynegi ei hunain a’r dysgwyr methu cofnodi beth maen nhw angen dweud yn glir. Rwy’n cytuno gyda phopeth mae wedi dweud achos rwyf wedi gweld fy hun bod plant gwan yn cael trafferth i adfyfyrio ar y wers ac mae hyn yn gallu bod yn rhwystredig iddyn nhw. Mae’r syniad yma yn cyd-fynd â meddyliau Benjamin Bloom am lefelau ymgysylltu gwybyddol gwahanol ar gyfer tasgau penodol ac efallai mae ysgrifennu cardiau allanfa yn cymryd lefel uwch achos mae’n rhaid iddyn nhw adfyfyrio ar y wers, cofio gwybodaeth ac ysgrifennu sydd mynd i gymryd amser. Cyferinodwyd yn (Eisner, 2000) 

Casgliadau 
Cefais adborth arbennig o’r ymchwil yma trwy ddefnyddio holiadur, cyfweliad a trwy wneud ymchwil fy hun ar ddamcaniaethwyr gwahanol ac wrth ystyried hyn, rwyf wedi dod i gasgliad am fy nghwestiwn ymchwil sef ‘Beth yw barn athrawon a disgyblion Blwyddyn pump a chwech ar gardiau allanfa fel ffordd o asesu?’.
Dysgais i am syniadau cadarnhaol a negyddol am ddefnyddio cardiau allanfa. Roeddwn yn gallu gweld y ddau ochr, fel sut mae cardiau allanfa yn gallu bod yn bositif o ran rhoi amgylchedd diogel ac ymddiriedolaeth i blant fel syniad Carl Rogers. 
Ond, ar y llaw arall, efallai mae cardiau allanfa yn rhoi gormod o straen gwybyddol ar ddisgyblion, fel dwedodd Bloom a hefyd y ffaith bod plant yn dueddol o roi adborth gwahanol i beth maen nhw’n meddwl er mwyn cadw athrawon yn hapus fel awgrymodd Vygotsky. 
Felly, er mwyn ateb fy nghwestiwn ymchwil, rwy’n credu ar y cyfan, mae fy atebion wedi bod yn bositif iawn. Felly ar ôl edrych yn fanwl ar y data ces i yn nôl wrth y plant a’r athrawes, mae’n glir bod disgyblion a’r athrawes dosbarth blwyddyn pump a chwech yn meddwl bod cardiau allanfa yn effeithiol i ddefnyddio yn yr ystafell dosbarth, ond mae’n rhaid bod yn ofalus wrth ddefnyddio nhw ac rwyf wedi dysgu bod cardiau allanfa dim yn addas i bawb, roedd hyn yn glir yng ngwaith Vygotsky, Hattie, Bloom a’r athrawes dosbarth. 
Ar ddiwedd yr holiadur, gofynnais i’r plant sut y gallaf wella’r cardiau a dwedasant nhw i greu rhai mwy lliwgar, newid y cwestiynau ac i ddefnyddio lluniau i esbonio. Felly, os byddaf yn defnyddio cardiau allanfa eto, byddaf yn ystyried yr holl faterion yma. Hefyd, fel dwedodd yr athrawes dosbarth yn y cyflwyniad, mae’n rhaid gwahaniaethu yn effeithiol, felly byddaf hefyd yn drio hyn.
Rwy’n hapus gyda sut aeth yr ymchwil yma a bydd e’n cael effaith cadarnhaol ar fy nysgu proffesiynol achos rwyf wedi datblygu fy sgiliau o gofnodi ac adrodd, gwrando ar ddysgwyr, cefnogi a datblygu eraill, cymryd cyfrifoldeb personol, ac arwain y dysgu.  (Hwb Cymru, 2020).

